stanford-oval/wikipedia huggingface dataset:
אונס וירטואלי

אונס וירטואלי (או אינוס וירטואלי; באנגלית: Virtual rape) הוא כפיית מעשים מיניים במרחב הווירטואלי. האונס מתבצע לרוב על קטינים או על קטינות, אך עשוי להתבצע גם על בגירים ובגירות באמצעות סחיטה באיומים.
הגדרה

עבירת מין היא עבירה הקשורה במיניות האדם, במעשים או בדיבור. עם התפשטות האינטרנט והרשתות החברתיות חדרו העבירות המיניות גם לרשת בצורת הטרדות מיניות שמבוצעות על ידי שליחת סרטוני עירום ודיק פיק.
אחת העבירות המיניות ברשת היא "אונס וירטואלי" שבה הפוגע יוצר קשר עם אדם, ולאחר ששוררים ביניהם יחסי אימון הוא משכנע אותו או אותה לבצע פעולות מיניות תוך כדי שהוא צופה בהם. הפעולות על הרוב כוללות החדרת אצבעות או חפצים לאיבר מינה.
במקרים מסוימים הפוגע גורם לנפגע או לנפגעת לבצע את הפעולות באמצעות סחיטה באיומים או תוך שימוש בשקרים – למשל בהתחזות לאדם צעיר או לאושיית רשת.
סוג נוסף של אונס וירטואלי מתבצע באמצעות גיימינג שבו אנשים יכולים לשחק עם דמויות וירטואליות. מספר נשים טענו שבמהלך משחק הדמויות שלהן נאנסו על ידי דמויות של שחקנים אחרים. אין חוק או פסיקה בנושא, אך קיימות קהילות וירטואליות שבהן הקהילה עצמה שופטת את המשתמשים.
יש שכינו הפצת סרטוני עירום של נשים ללא רשותם "אונס וירטואלי".
הפסיקה במדינת ישראל

| 0 | 1 | 2 |
| --- | --- | --- |
| ” | "... מגע וחדירה פיזית נתחלפו בחדירה אל תוך המרחב האינטרנטי הפרטי-אינטימי של הגולש בצד השני. מגע שנותר בין שניים בחדר סגור נתחלף לו בחשש לחשיפה ולפרסום פומבי בפייסבוק וביוטיוב, מה שעשוי להעצים את הפגיעה בנפגע העבירה..." | “ |

|  – יצחק עמית, בש״פ 13/2065 פלוני נ׳ מדינת ישראל |  – יצחק עמית, בש״פ 13/2065 פלוני נ׳ מדינת ישראל |  |
על פי משרד המשפטים, 70 אחוזים מהנפגעים במיניות ברשת הן נשים ונערות, ו-80 אחוזים מהפוגעים הם זכרים.
חוק העונשין מגדיר אונס כ"החדרת איבר מאיברי הגוף או חפץ לאיבר המין של האישה ללא הסכמתה החופשית" (סעיף 345), מספר משפטנים טענו שלפי הגדרה זו במובנה הפשוט אונס וירטואלי לא נחשב לאונס כלל, אך שופט בית המשפט העליון ניל הנדל ונשיאת בית המשפט העליות אסתר חיות כתבו בפסק דין ש"העובדה שמדובר בניסיון ל'אינוס מרחוק' באמצעות רשת האינטרנט, אין בה בהכרח כדי להמעיט מחומרת המעשה" זאת בשל הנפיצות של הפגיעה.
השופטים הסתמכו גם על סעיף 350 בחוק העונשים הקובע כי "לעניין עבירה לפי סימן זה (פרק י סימן ה), אחת היא אם העושה עשה את המעשה או גרם שהמעשה ייעשה בו או באדם אחר", לא נעשה שימוש נרחב בפסקה זו עד לפסק דין זה.
בסוף 2012 נעצר תושב יהוד בשם יוסף סבח על "אונס וירטואלי" – שכנוע של ילדה בת 16 לבצע עבורו מעשים מיניים בטענה שהוא חולה סרטן. האישום באונס וירטואלי נחשב לתקדים, ולבסוף בוטל והוא הורשע בעבירות מין בקטינות.
בתחילת 2021 נעצר תושב באר שבע ב"אונס במרחב הווירטואלי". הוא ערער לבית המשפט העליון בטענה שהדבר מנוגד לכוונת המחוקק, השופטים דחו את ערערו.
בעולם

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בשוודיה נעצר אדם על אונס וירטואלי.
הערות שוליים

↑  עורך דין אלעד שאול, אונס וירטואלי, באתר עורך דין פלילי אלעד שאול, ‏14 ביולי 2022
↑  "אונס וירטואלי מרגיש כמו אונס פיזי": כיצד הופכים את המטאוורס למקום בטוח יותר?, באתר ‏מאקו‏, 27 בנובמבר 2022
↑  גל מור, אונס בקהילה הווירטואלית, באתר ynet, 4 באוקטובר 2001
↑  צינור לילה 9.1.2013, באתר nana10‏, 10 בינואר 2013, ראו גם אונס וירטואלי, סדרת כתבות באתר רשת 13, 25 בינואר 2018
↑  אינוס וירטואלי, באתר GOV.IL
↑  רון לוי, אטילה שומפלבי, מיקי חובה, ומתן גוטמן, אונס וירטואלי - יש דבר כזה, בפודקאסט עושים היסטוריה; עורך דין אלעד שאול, אונס וירטואלי, באתר עורך דין פלילי אלעד שאול, ‏14 ביולי 2022
1 2  גלעד מורג, הורשע בניסיון אונס וירטואלי ומבקש דיון נוסף בעליון: "זה בניגוד לכוונת המחוקק", באתר ynet, 27 באוקטובר 2021
↑  פסקים נוספים ראו: עו"ד טל קפלן, ע"פ 707/14 פלוני נ' מדינת ישראל ואח', באתר www.law.co.il; עו"ד טל קפלן, ע"פ 6703/13 כהן נ' מדינת ישראל, באתר www.law.co.il
↑  העליון: גרימת עבירת מין - גם באמצעות האינטרנט, באתר News1 מחלקה ראשונה, 14 בספטמבר 2021; רון לוי, אונס וירטואלי - יש דבר כזה, בפודקאסט עושים היסטוריה; עו"ד טל קפלן, ע"פ 1195/19 פלוני נ' מדינת ישראל, באתר www.law.co.il
↑  ביקורת על פסיקות אלו ראו: אסף הרדוף, מעשה מגונה במשפט הפלילי, דין ודברים, טו תשפ"א, עמ' 185 - 230
↑  עבריין מין – יוסף סבח – עמותת מצו"ף
↑  גלעד גרוסמן‏, תקדים: חשוד בביצוע עבירות מין באינטרנט הואשם באונס, באתר וואלה, 22 בדצמבר 2011
↑  נעמה כהן פרידמן, הורשע בעבירות מין בקטינות ולא ב'אונס וירטואלי', באתר ynet, 9 בדצמבר 2012
↑  In a First, a Man Is Charged for Rape Over the Internet, www.vice.com (באנגלית)
קבלת דבר במרמה

קבלת דבר במרמה היא עבירה שבה עוסק סעיף 415 לחוק העונשין הישראלי.
"דבר" מוגדר בחוק כ"מקרקעין, מיטלטלין, זכות וטובת הנאה". "מרמה" מוגדרת בחוק כ"טענת עובדה בעניין שבעבר, בהווה או בעתיד, הנטענת בכתב, בעל פה או בהתנהגות, ואשר הטוען אותה יודע שאינה אמת או שאינו מאמין שהיא אמת". העונש על קבלת דבר במרמה הוא שלוש שנות מאסר, והעונש על קבלת דבר במרמה בנסיבות מחמירות הוא חמש שנות מאסר. בהתאם לכך, קבלת דבר במרמה היא עבירה מסוג עוון, וקבלת דבר במרמה בנסיבות מחמירות היא עבירה מסוג פשע.
פרשנות נוספת

באפריל 2014, בהכרעת הדין בתיק הרבנים, השופט אמנון כהן קיבל את הפרשנות הנוספת לקבלת דבר במרמה, פרשנות שהציעה פרקליטות המדינה. כהן הרשיע את רוב העומדים לדין בקבלת דבר במרמה למרות שהם עצמם לא קיבלו דבר. לדבריו, קבלת ה"דבר" במרמה מתייחסת לגופי הביטחון שהעניקו לתלמידים תוספות שכר, על פי התעודות שקיבלו מהרבנות. חלק מהנאשמים הואשמו בקבלת דבר במרמה, בגלל שקיבלו מהרבנות תעודה של "השכלה תורנית גבוהה" על סמך מסמכים לא מדויקים שהציגו. למרות שתעודות אלו לא היו עבור הנאשם או בני משפחתו, אלא בשביל אנשי כוחות הביטחון.
ראו גם

גנבת דעת
שקר
הונאה
הערות שוליים

↑  יסודות העבירה של קבלת דבר במירמה, באתר גלובס, 21 בספטמבר 1997
↑  קבלת דבר במרמה: מה העונש הצפוי על עבירה פלילית של קבלת דבר במרמה?, באתר דין - עורכי דין ומידע משפטי בישראל, ‏25 במאי 2016
↑  אביאל מגנזי, עונשי מאסר כבדים ב"תיק הרבנים", באתר ynet, 29 בספטמבר 2014
↑  שבעה הורשעו בפרשת "תיק הרבנים", באתר ערוץ 7, ‏9 באפריל 2014
ערך זה הוא קצרמרבנושא חוק ומשפט. אתם מוזמנים לתרום לוויקיפדיה ו.
טכנובלייד

| --- | --- |

תמונת הפרופיל של ערוץ היוטיוב של טכנובלייד
 לידה:  1 ביוני 1999
 פטירה:  1 ביולי 2022  (בגיל 23)
 ניו מדיה
 תקופת הפעילות:  31 באוקטובר 2009 – יוני 2022 (כ־12 שנים) 
 רשומים:  18M 
 technoblade.com
טכנובלייד (באנגלית: Technoblade; שמו האמיתי: אלכסנדר; באנגלית: Alexander;‏ 1 ביוני 1999 – 1 ביולי 2022) היה כינויו של יוטיובר אמריקאי ואושיית רשת. הוא היה ידוע בעיקר בזכות סרטוני מיינקראפט שלו, השידורים החיים בערוץ היוטיוב שלו והמעורבות שלו בשרת המיינקראפט Dream SMP (אנ') ורצף הניצחונות הגבוהה ביותר במשחק שנקרא Bed Wars בשרת Hypixel. אלכסנדר מת ב-1 ביולי 2022 בעקבות מחלת הסרטן. אף על פי שאתר אחד טוען כי נפטר ב-30 ביוני, אתרים אחרים טוענים כי המוות שלו רק נחשף בתאריך זה. נכון ל-9 בדצמבר 2024, יש לו 18 מיליון מנויים בערוץ היוטיוב שלו ו-899 סרטונים שהוא העלה ועוד ארבע סרטונים שאביו וחבריו העלו.
לאחר מותו של אלכסנדר, הופצו ברשתות החברתיות מסרים כגון: "טכנובלייד אף פעם לא מת" (Technoblade never dies), ציטוט שנהג להגיד בסרטונים רבים שהעלה.
קריירה

אלכסנדר יצר את ערוץ היוטיוב "Technoblade" ב-28 באוקטובר 2013. התוכן שלו היה בעיקר סביב משחק המחשב מיינקראפט, לעיתים קרובות הוא גם שיחק בשרת הייפיקסל. הוא השתתף בתחרויות מיינקראפט רבות כגון Minecraft Championship ו-Minecraft Monday, ותואר על ידי קייל מייקל מ-Dot Esports כ-"אחד מהשחקני מיינקראפט ויוצרי התוכן הטובים ביותר". אלכסנדר גם היה אחד מהדמויות המרכזיות בשרת המיינקראפט Dream SMP. טכנובלייד היה חבר קרוב של היוטיובר דרים, ובעקבות אבחון הסרטן של אלכסנדר באוגוסט 2021, דרים תרם 21,409 דולרים לעמותות לחקר הסרטן.
חיים אישיים

אלכסנדר נקט במדיניות של שמירה על פרטיותיו, כך שלא הרבה ידוע על חייו האישיים. בעבר העלה סרטון מתיחה בו אחיו קרא לו דייב ואחרי כמה שנים הוא מחק את הסרטון. אנשים שניסו לגנוב ממנו כסף, לאיים על חייו האישיים או סתם לצחוק עליו, קראו לו "דייב" וכך הצליח לדעת שהאיומים מזויפים ואותם האנשים לא מכירים אותו. לאחר מותו, נחשף ששמו האמיתי הוא "אלכסנדר".
ב-27 באוגוסט 2021, העלה סרטון שבו הוא חושף את העובדה שהוא מאובחן עם סרקומה. כימותרפיה ורדיותרפיה לא הצליחו. לבסוף, אלכסנדר עבר ניתוח להצלת גפיים.
חיים אישיים > מותו

ב-30 ביוני 2022 העלה אביו (בתכנון מראש עם אלכס) סרטון לערוץ היוטיוב שלו שבו הוא חשף כי אלכסנדר מת מסרטן. יוטיוברים רבים הביעו את הכרת התודה שלהם אליו באינטרנט. מנהל השרת הייפיקסל פרסם הצהרה באתרו, וחברת Mojang Studios הביעה גם היא את תנחומיה ויוטיוב גם הודו לו על השנים שהגדיל את קהילת המיינקראפט העולמית ועם זאת גם ידידו קליי (הידוע בכינויו Dream) פרסם שיר על כך.
הישגים

פרס כפתור היהלום, שקיבל מפני שעבר 10 מיליון מנויים.
ניצח בדו-קרב של MrBeast בשווי 100,000 דולר נגד Dream.
ניצח מקום ראשון בשבועות 4 ו-8 בתחרות Minecraft Championship.
ניצח מקום ראשון בשבועות 1, 2, 6 ו-10 בתחרות Minecraft Monday.
שיא הריגות (47) בתחרות Minecraft Ultimate.
דרגה ייחודית בשרת הייפיקסל ([+++PIG]).
שיא כל הזמנים 1818 ניצחונות ברצף במשחק Bed Wars בשרת המיינקראפט הייפיקסל.
השחקן הראשון שהגיע ל-500 מיליון תפוחי אדמה במשחק Sky Block בשרת הייפיקסל.
ראו גם

דרים
טומיאיניט
וילבור סוט
הערות שוליים

↑  Ross A. Lincoln, Technoblade, Popular Minecraft YouTuber, Dies After Cancer Battle, ‏30 ביוני 2022 (באנגלית)
↑  Technoblade [@technothepig (May 31, 2020). "my birthday's tomorrow. looks like this is the end boys"], Twitter
1 2  [OFFICIAL Highest Bedwars Winstreaks Leaderboard], Hypixel Forums, ‏2019-03-08 (באנגלית אמריקאית)
↑  Kacee Fay, 'Force to be reckoned with': Internet comes together to mourn Technoblade, Dot Esports, ‏1 ביולי 2022 (באנגלית)
↑  Minecraft YouTuber Technoblade Passes Away from Cancer, GAMING (באנגלית)
↑  Tributes Pour In For Beloved Minecraft YouTuber Technoblade, Kotaku, ‏1 ביולי 2022 (באנגלית)
↑  Toyin Owoseje, Technoblade, Minecraft YouTuber watched by millions, dead at 23 | CNN Business, CNN, ‏1 ביולי 2022 (באנגלית)
↑  Todd Spangler, Todd Spangler, Technoblade, Popular Minecraft Creator, Dies From Cancer at 23, Variety, ‏1 ביולי 2022 (באנגלית)
↑  Mike Snider, Minecraft sensation Technoblade dies of cancer at 23, says goodbye in final YouTube video, USA TODAY (באנגלית)
↑  Holpuch, Amanda (2022-07-01). "Father of Technoblade, YouTube Minecraft Star, Says His Son Has Died". The New York Times (באנגלית אמריקאית). ISSN 0362-4331. נבדק ב-2022-07-03.
↑  Austen Goslin, Popular Minecraft YouTuber Technoblade dies at 23, Polygon, ‏1 ביולי 2022 (באנגלית)
↑  Jess Cohen •, Minecraft YouTuber Technoblade Dead at 23 After Cancer Battle, NBC New York (באנגלית)
↑  Technoblade" About", www.youtube.com
↑  Cale Michael, Why is Technoblade not competing in Minecraft Championships (MCC) 14, Season 2?, Dot Esports, ‏29 במאי 2021 (באנגלית)
↑  Death threats sent to Minecraft YouTuber Technoblade for alleged racist tweets, PinkNews | Latest lesbian, gay, bi and trans news | LGBTQ+ news, ‏15 באפריל 2021 (באנגלית)
↑  where I've been, נבדק ב-2022-07-01
↑  so long nerds, נבדק ב-2022-07-01
↑  Technoblade: Minecraft YouTuber dies from cancer aged 23, BBC, 1 July 2022
↑  Dream Music (2023-06-22), Dream - Until I End Up Dead (Official Music Video), נבדק ב-2024-12-09
↑  In Memoriam: Technoblade, Hypixel - Minecraft Server and Maps (באנגלית)
| --- | --- |
בקרת זהויות :  MusicBrainz: 377fa3b2-82ad-43f7-b3df-affe10c4efab
טורף מקוון

טורפים מקוונים הם אנשים המבצעים התעללות מינית בילדים דרך רשת האינטרנט או לפחות מתחילים שם ולאחר מכן עוברים לפגוע בהם מחוץ לעולם המקוון.
הסבר

פשעים המתרחשים באינטרנט נגד קטינים כרוכים בהונאה ומתחילים במבוגרים המתקשרים עם ילדים דרך האינטרנט במטרה לכפות עליהם פעילות מינית בלתי חוקית.
לפעמים ההתעללות המינית מתרחשת פנים אל פנים.
לחדרי שיחה, אפליקציות מסרים מיידיים, פורומים מקוונים, רשתות חברתיות, טלפונים סלולריים, ואפילו משחקי רשת, לכולם יש בעיות עם טורפים מקוונים, כיוון שאזורים מקוונים אלה מושכים אליהם טורפים שיוצרים קשר עם קורבנות מבלי למשוך תשומת לב.
בנוסף לכך, אין מספיק נתונים מהימנים בנוגע למספר הקטינים אשר חולקים מידע אישי באינטרנט עקב חוקי פרטיות הנוגעים לילדים.
כמו כן, האנונימיות של שיחות מקוונות מובילה להפחתת העכבות של קטינים, מה שגורם להם להרגיש יותר בנוח לעסוק בהתנהגויות מסוכנות, מה שמאפשר לטורפים להשתמש במניפולציות שונות כדי להכניס את קורבנותיהם למצבים שבהם הם ייענו לדרישותיהם המיניות.
מניפולציה ראשונית כרוכה לרוב בהכנסת הקטינים לפעילות מינית, הצגת פורנוגרפיה בפניהם, ובקשה מהם שיישלחו תמונות מיניות בוטות.
תפיסת הטורפים

סדרת כתבות תחקיר, "ילדות בסכנה" (גרסה ישראלית לתוכנית "To Catch a Predator" האמריקאית) אשר שודרה במהדורת החדשות המרכזית של ערוץ 10. מטרתן של הכתבות הייתה לחשוף ולעצור טורפים מקוונים מסוכנים לפני שיפגעו בילדים. החשיפה נעשתה באמצעות התחזות של תחקירני התוכנית לילדים ברשת האינטרנט, והזמנה של הטורפים למפגש איתם למטרות מיניות. הכתבות זכו לתהודה תקשורתית רחבה ולביקורת רבה.
מבצעים של ארגוני אכיפת החוק לתפיסת טורפים
אזרחים מין השורה אשר תופסים טורפים בעצמם ומסגירים אותם למשטרה.
קורבנות הטורפים שפונים למשטרה בעצמם, בליווי הוריהם או צוות סוציאלי.
בין השנים 2016–2019, אלעד בן נון, עבריין ופילנתרופ ישראלי, פעל בתפיסת טורפים מקוונים. אך כשהם נפגשו עמו החל לסחוט אותם במקום להסגירם למשטרה. בן נון גלגל לכיסו כ-800 אלף שקלים מפעילות זו ונשלח לעונש חסר תקדים, 11 שנות מאסר. מתוך קצת יותר מ-100 גברים שתפס, כ-34 מהם הם אישים בכירים מעולם הרפואה, העסקים, הפוליטיקה, החינוך, והביטחון. הגברים שנתפסו על ידו לא הועמדו לדין וצו איסור פרסום הוטל על זהותם למרות שהתוודו על מעשיהם בפני המשטרה ובית המשפט.
ראו גם

המטה הלאומי להגנה על ילדים ברשת
פדופיליה
פורנוגרפיית ילדים
יום האינטרנט הבטוח
הערות שוליים

↑  נתפסו פדופילים באתר "טוטאל צ'אט"
↑  פדופיליה בצפון: צילם בסקייפ מאות ילדות ונערות
↑  כתב אישום: פגע מינית ב-27 קטינים – באמצעות אינסטגרם
תושב כפר יונה הטריד מינית קטינים באינסטגרם
↑   נלי בולס ומייקל קלר, כך הפכו פורטנייט ומיינקראפט לזירה מזמינה עבור טורפים מיניים, באתר הארץ, 11 בדצמבר 2019
↑  נעצרו 11 חשודים בהטרדת קטינים ברשת האינטרנט, 30 ביולי 2008, באתר nana10 (הקישור אינו פעיל, 4.7.2020)
↑  רותי אברהם, פרשת ילדות בסכנה: עונש קל בגלל ערוץ 10, באתר News1 מחלקה ראשונה, 4 בינואר 2009
↑  ערב גבינות יין ופדופילים, הבלוג של אורי ברקוביץ' (הקישור אינו פעיל, 4.7.2020)
דירוג רשויות מקומיות בישראל

זוהי רשימת דירוג של הרשויות המקומיות בישראל, על פי אוכלוסייה‏, שטח שיפוט, צפיפות האוכלוסין לקילומטר רבוע, מדד חברתי-כלכלי - אשכול, מדד ג'יני. מועצות אזוריות מדורגות בנוסף גם לפי מספר היישובים שבכל אחת מהן.
תבנית:בוט יישובים/תבנית:בוט יישובים/תבנית:בוט יישובים/תבנית:בוט יישובים/
הערות שוליים

1 2  אוכלוסייה בעיריות, במועצות המקומיות והאזוריות - לפי טבלה חודשית של למ"ס עבור 
סוף אוקטובר 2024 (אומדן).
1 2  הנתונים לפי טבלת רשויות מקומיות של למ"ס עבור 
סוף 2022
↑  הנתונים לפי טבלת מדד חברתי כלכלי של למ"ס נכון לשנת 2021
סחיטה (עבירה)

סחיטה היא מעשה, לעיתים קרובות פלילי, של הנעת אדם למעשה או להימנעות ממעשה, באמצעות שימוש בכוח או באיומים כלפיו.
פעמים רבות משמשת סחיטה לשם קבלת כסף מהנסחט. סחיטה מאנשי עסקים בתואנה של מתן הגנה לעסקם קרויה פרוטקשן. לעיתים נחטף בן ערובה לשם סחיטת כופר נפש. סחיטה משמשת גם לקבלת טובות הנאה מסוגים שונים, כגון קיום יחסי מין (סחיטה מסוג זה היא בגדר הטרדה מינית או תקיפה מינית).
בישראל

חוק העונשין מבחין בין שני סוגים של עבירות סחיטה:
סחיטה בכוח: שימוש שלא כדין בכוח כדי להניע אדם לעשות מעשה או להימנע ממעשה שהוא רשאי לעשותו. לעניין זה, דין המאכיל או המשקה סמים או משקאות משכרים כדין המשתמש בכוח.
סחיטה באיומים: איום על אדם בכתב, בעל פה או בהתנהגות, בפגיעה שלא כדין בגופו או בגוף אדם אחר, בחירותם, ברכושם, בפרנסתם, בשמם הטוב או בצנעת הפרט שלהם, או מאיים על אדם לפרסם או להימנע מפרסם דבר הנוגע לו או לאדם אחר, או מטיל אימה על אדם בדרך אחרת, הכל כדי להניע את האדם לעשות מעשה או להימנע ממעשה שהוא רשאי לעשותו.
בשני הסוגים, דינו של הסוחט הוא מאסר שבע שנים, ואם נעשו המעשה או המחדל עקב הסחיטה, דינו – מאסר תשע שנים.
סחיטה מינית והפצת תמונות עירום: המפיץ סרטונים מיניים או תמונות אינטימיות ברשת ללא אישור המצולמים, הדבר מהווה פגיעה בפרטיות והטרדה מינית (חוק הסרטונים). כל אדם המפיץ תמונות חושפניות של אדם אחר בוואטסאפ או בסקייפ ללא רשות, מסתכן במאסר לפרק זמן ממושך שיכול להגיע עד חמש שנים.
ראו גם

סחיטה מינית ברשת
הטרדה מינית
הערות שוליים

↑  סעיף 427 לחוק העונשין
↑  סעיף 428 לחוק העונשין
↑  סחיטה באיומים, באתר כל זכות
↑  יהודה אייזנברג ואופק סלומון, ניצול לרעה של זכויות משפטיות: על הגבול שבין מיצוי זכויות לבין סחיטה באיומים, עיוני משפט מו, 2022
↑  הפצת תמונות עירום: עבירה פלילית שדינה מאסר בפועל, ‏19/09/2016
↑  סחיטה מינית: מה העונש לאישה שאיימה להפיץ סרטון עירום של גבר?, באתר דין - עורכי דין ומידע משפטי בישראל, ‏18 בנובמבר 2024
| --- | --- |
בקרת זהויות :  NLI: 987007562803705171  BnF: cb11982688w (data)  LCCN: sh85046572 
ערך זה הוא קצרמרבנושא חוק ומשפט. אתם מוזמנים לתרום לוויקיפדיה ו.
סו מייריק

סו וילקינס מייריק (באנגלית: Sue Wilkins Myrick; נולדה ב-1 באוגוסט 1941) היא פוליטיקאית אמריקאית, שכיהנה כחברת בית הנבחרים של ארצות הברית מטעם מחוז הקונגרס התשיעי של מדינת קרוליינה הצפונית בשנים 1995–2013. מייריק, חברת המפלגה הרפובליקנית, היא האישה הראשונה שייצגה את קרוליינה הצפונית בבית הנבחרים האמריקאי. בראשית פברואר 2012 הודיעה על פרישתה מהחיים הפוליטיים ובינואר 2013 עזבה את הקונגרס של ארצות הברית. בין השנים 1987–1991 הייתה ראש העיר שארלוט.
ביוגרפיה

מייריק נולדה בשנת 1941 בטיפין (Tiffin) שבאוהיו. את לימודיה התיכוניים השלימה בתיכון פורט קלינטון, השוכן בעיר בעלת אותו שם על גדות ימת אירי. בין השנים 1959–1960 היא למדה באוניברסיטת היידלברג שבעיר הולדתה. בטרם החלה את נתיבתה המקצועית בעולם הפרסום ויחסי הציבור, הייתה מורה בבית ספר של יום ראשון. בעבר אף הייתה נשיאה ומנכ"לית של חברה לענייני יח"צ ומתן פרסום.
בשנת 1981 התמודדה מייריק על מושב במועצת העיר שארלוט, אך ללא הועיל. ב-1983 הצליחה להיבחר למועצת העיר מטעם מחוז בחירה כללי, אותו ייצגה עד 1985. בשנת 1987 נבחרה לראש העירייה, האישה הראשונה בתפקיד. בשנת 1989, כאשר מייריק התמודדה לתקופת כהונה שנייה כראש העיר, התוודתה כי קיימה מערכת יחסים עם בעלה במהלך 1973 בשעה שהיה נשוי לאשתו הראשונה, והמשיכה לנצח בבחירות.
בבחירות 1992 פתחה מייריק במסע בחירות אל הסנאט של ארצות הברית נגד הסנאטור המכהן מטעם המפלגה הדמוקרטית טרי סנפורד (אנ'). בבחירות מקדימות שהתקיימו במפלגה הרפובליקנית ניצח לוק פיירקלות' (אנ'), שגבר על מייריק וחבר בית הנבחרים האמריקאי לשעבר וולטר ג'ונסטון ביחס של 48%–30%–17%. בבחירות אמצע הכהונה של 1994 נבחרה מייריק אל בית הנבחרים של ארצות הברית מטעם מחוז הקונגרס התשיעי של קרוליינה הצפונית, אחרי פרישתו של נציג המחוז המכהן אלכס מקמילן.
במהלך כהונתה בבית הנבחרים נמנתה מייריק בין חברי הקונגרס השמרניים ביותר. בקונגרס ה-108 של ארצות הברית, שהתכנס בשנים 2003–2005, ישבה בראשות ועדת המחקר הרפובליקנית. דפוס ההצבעה השמרני שלה, לצד עמדותיה הנוקשות בזרם הרפובליקני, הבטיחו את מעמדה כחברת קונגרס פופולרית בקרב הבוחרים במחוז הקונגרס התשיעי של קרוליינה הצפונית, ולראיה ב-2004 נבחרה עם 70% מקולות הבוחרים. בבחירות שלאחר מכן ב-2006 נבחרה פעם נוספת עם כ-67% מהקולות. כמי שבעצמה גברה על מחלת הסרטן, הייתה מייריק מהתומכות המובילות למציאת תרופה לסרטן השד. כשכיהנה בקונגרס הציגה מייריק הצעת חוק למתן טיפול רפואי במסגרת מדיקייד עבור נשים המאובחנות עם סרטן השד, וחקיקה זו עברה בשני בתי הקונגרס ונחתמה כחוק.
בבית הנבחרים הייתה מייריק מתנגדת חריפה לפונדמנטליזם מוסלמי. באוקטובר 2009 ערכה לצד אחדים מעמיתיה הרפובליקנים מסיבת עיתונאים בה התריסה כנגד מה שכינתה "הסתתנות לקפיטול של קאבל מתמחים מוסלמים רדיקליים שנוטה להשמיד את אמריקה מבפנים". בשנת 2010, כאשר קיימה פגישה עם מצביעים מוסלמים בשארלוט בה ניסתה להבהיר את עמדותיה, סוכנות הידיעות "AP" דיווחה כי מייריק "הציעה להילחם בהקצנה האיסלאמית על ידי השבתת עסקאות נשק עם ערב הסעודית, להעביר חקיקה שתהפוך קריאה למותם של אזרחים אמריקאים לעבירת בגידה, ולחקור את בחירתם של מתורגמנים לערבית". בסתיו 2011 ביטלה מייריק את השתתפותה המתוכננת באנדרטה הלאומית והמוזיאון לפיגועי 11 בספטמבר מחשש שהפכה למטרה עבור טרוריסטים, באמתלת פרסום מאמר בכלי תקשורת ארציים באיראן שהזכירו את מייריק מיאנה לפרט על פרטי האיום, והמאמר האיראני המדובר היה למעשה תרגום של דו"ח בדבר איסלאמופוביה שפרסם המרכז לקדמה אמריקאית (אנ').
ב-7 בפברואר 2012 הכריזה על פרישתה מהחיים הפוליטיים. כהונתה תמה עם התכנסות הקונגרס ה-113 של ארצות הברית. אחרי פרישתה נעשתה לשדלנית בוושינגטון הבירה עבור "מפיצי הנעליים והקמעונאים של אמריקה", קבוצת מסחר ששמה לה למטרה להיפטר ממכסים על נעליים.
הערות שוליים

↑  ג'ייקוב סמית', Girls Will Be Girls. Or Not, באצר ג'וליה בירד, 22 במרץ 2008 (באנגלית)
↑  לורין אהרן, SUE MYRICK SAYS HER SENATE BID WAS HURT BY UGLY SMEAR CAMPAIGN\ SHE BLAMES CONGRESSIONAL CLUB, באתר The News & Record‏, 28 במאי 1992 (באנגלית)
↑  אלכס אייזנסטאדט, N.C. Rep. Myrick to retire, באתר פוליטיקו, 7 בפברואר 2012 (באנגלית)
↑  ג'ורדי יגר, Rep. Myrick repeats call to cut CAIR ties, באתר The Hill‏, 17 באוקטובר 2009 (באנגלית)
↑  טים מרפי, Rep. Sue Myrick Retires, Opening Door for Islamist Intern Cabal To Take Power, באתר Mother Jones‏, 7 בפברואר 2012 (באנגלית)
↑  ג'סטין אליוט, GOP congresswoman cancels 9/11 events over Iranian "threat", באתר Salon‏, 14 בספטמבר 2011 (באנגלית)
↑  רייצ'ל ויינר, N.C. Republican Rep. Sue Myrick retiring, באתר וושינגטון פוסט, 7 בפברואר 2012 (באנגלית)
↑  רוב הוטאקינן, Ex-Rep. Sue Myrick finds new work as shoe promoter, באתר The News & Observer‏, 5 בינואר 2015 (באנגלית)
| --- | --- |
בקרת זהויות :  LCCN: no97008848  SNAC: w66m566z  US Congress: M001134  VIAF: 16825008   WorldCat (עם VIAF): 16825008
זיוף תעודות
חוק העונשין

סעיף 414 לחוק העונשין, מגדיר זיוף כאחד מאלה:
עשיית מסמך הנחזה להיות את אשר איננו, והוא עשוי להטעות;
שינוי מסמך - לרבות הוספת פרט או השמטת פרט - בכוונה לרמות, או ללא סמכות כדין ובאופן הנחזה כאילו נעשה השינוי בסמכות כדין;
חתימת מסמך בשם פלוני ללא סמכות כדין, או בשם מדומה, באופן העשוי להיחזות כאילו נחתם המסמך בידי פלוני;
חוק העונשין בישראל כולל סעיפים אחדים העוסקים בזיוף מסמך, וקובעים ענישה של עד שבע שנות מאסר:
סעיף 418 - זיוף
סעיף 419 - זיוף המשפיע על עסקאות
סעיף 420 - שימוש במסמך מזוייף
סעיף 421 - זיוף בידי עובד הציבור.
סעיפים נוספים עוסקים בזיוף של בעלות על רכב או שימוש בו, וזיוף שטרי כסף, מטבעות ובולים.
הערות שוליים

↑  מיכל אביב, זיוף תעודת בגרות כדי לעבוד בעירייה מצדיק פיטורין?, באתר דין – עורכי דין ומידע משפטי בישראל. ‏12/05/2015
ורקה סרדוצ'קה

| --- | --- |

דמותה של סרדוצ'קה באירוויזיון 2007
 לידה:  2 באוקטובר 1973 (בן 51) פולטבה, אוקראינה הסובייטית
 שם לידה:  אנדרי מיכאלוביץ' דנילקו
 שם במה:  Вєрка Сердючка 
 מוקד פעילות:  אוקראינה 
 תקופת הפעילות:  מ-1990
 מקום לימודים:  Kyiv Municipal Academy of Variety and Circus Arts 
 סוגה:  מוזיקת פופ, דאנס, יורודאנס
 סוג קול:  טנור 
 שפה מועדפת:  סורז'יק, רוסית, אוקראינית 
 כלי נגינה:  פסנתר, סינתיסייזר, גיטרה 
 חברת תקליטים:  Mamamusic 
 פרסים והוקרה:  אמן העם של אוקראינה  מסדר ההצטיינות האוקראיני, דרגה 3  אמן כבוד של אוקראינה  פרס גרמופון הזהב 
 http://www.serduchka.com/
 פרופיל ב-IMDb
 
דנילקו, בדמותה של ורקה סרדוצ'קה מייצג את אוקראינה באירוויזיון 2007
אנדרי מיכאילוביץ' דנילקו (באוקראינית:  Андрі́й Миха́йлович Дани́лко; נולד ב-2 באוקטובר 1973), הידוע בשם הבמה ורקה סרדוצ'קה (באוקראינית: Вєрка Сердючка), הוא קומיקאי, זמר ושחקן אוקראיני ששר מוזיקת פופ ודאנס. דנילקו ייצג את אוקראינה באירוויזיון 2007 כוורקה סרדוצ'קה וסיים במקום השני, לאחר סרביה.
בתור שחקן אופי, דנילקו הופיע בתריסר סרטים בטלוויזיה. הופעתו הידועה הייתה כאשר הופיע כוורקה סרדוצ'קה בסרט הקומדיה "מרגלת" בכיכובם של מליסה מקארתי, רוז ביירן ומירנדה הארט. דנילקו אף הופיע באירוויזיון 2017 אשר נערך באוקראינה, וכן באירוויזיון 2019 שנערך בתל אביב.
ראשית חייו והשכלה

אנדריי דנילקו נולד למשפחה ממעמד הפועלים בעיר פולטבה, ששכנה אז ברפובליקה הסובייטית הסוציאליסטית האוקראינית. ב-1980, כשהיה בן שבע אביו מת מסרטן הריאה. דנילקו היה שחקן חובב ונלהב מאז ילדותו, הוא סיים את חוק לימודיו במכללת הקרקס בקייב.
קריירה > קריירה מוקדמת

בשנת 1990, אנדריי דנילקו החל ליצור את הדמות המכונה "ורקה סרדוצ'קה", אישה מְצֻעֲצָעת בגיל העמידה המגיעה ממשפחה כפרית שעובדת כמשגיחה ברכבת שינה. דנילקו הציג לראשונה את סרדוצ'קה בפומבי במהלך תחרות קומדיה שנערכה בפולטבה ב-4 בינואר 1991. הוא המציא את שמה של הדמות בשילוב שם פרטי שנבחר באופן אקראי ושם משפחה של חברתו לכיתה לשעבר, אניה סרדוק.
מאוחר יותר נתן דנילקו דמות המשמשת כאמא של סרדוצ'קה המגולמת בידי השחקנית אינה בילוקון, שהייתה חברה קרובה של דנילקו עוד מימי לימודיו בבית הספר.
אחרי ורקה סרדוצ'קה יצר דנילקו דמויות אחרות, כמו שוטר, חייל ורקדן בלט נשי. הוא הקים את ההרכב "תיאטרון דנילקו", המסייר בערי רוסיה ואוקראינה. בשנת 2002 דנילקו והרכבו סיירו במדינות הבלטיות עם התוכנית "I am a Revolution" במשך כל השנה. בשנה שלאחר מכן הוא זכה בפרס אמנות הבמה של אוקראינה.
קריירה > קריירת טלוויזיה

בסוף שנות ה-90 ובתחילת העשור הראשון של המאה ה-21 הנחה דנילקו תוכנית אירוח בשם "SV-show"‏ (SV זהו הקיצור האנגלי של "Спальний Вагон" בתעתיק אנגלי: "Spalnyy Vagon", כלומר קרון שינה) בערוצי טלוויזיה אוקראיניים שונים.
בשנת 2001, עשה דנילקו את הופעתו הראשונה עבור כמה הפקות מוזיקליות בטלוויזיה בדמותה של סרדוצ'קה. כמה מהפקות אלו הוצגו בשידורי הסילבסטר בערוץ הטלוויזיה רוסיה-1.
קריירה > קריירה מוזיקלית

מלבד הופעות פופ וריקוד שביצע דנילקו כוורקה סרדוצ'קה, דנילקו ביצע גם יצירות מוזיקליות מסוג אמביינט תחת שמו האמיתי.